钦定古今图书集成/明伦汇编/氏族典/第234卷 > 张驯
## 钦定古今图书集成/明伦汇编/氏族典/第234卷 > 张驯

按《后汉书张驯传》：“驯字子儁，济阴定陶人也。少游太
学，能诵《春秋左氏传》。以《大夏侯尚书》教授，辟公府，举
高第，拜议郎，与蔡邕共奏定《六经》文字，擢拜侍中，典
领秘书近署，甚见纳异，多因便宜，陈政得失。朝廷嘉
之，迁丹阳太守，化有惠政。光和七年，征拜尚书，迁大
司农。初平中，卒于官。”